**Στρατηγικές ανάλυσης κειμένων**

**Εκδοχή 1η**

* Προσπαθούμε να εντοπίσουμε κάποια βασική θέση Α
* Παραθέτουμε κάποια ένσταση Β την οποία αιτιολογούμε
* Υπάρχει απάντηση (π.χ. ας την πούμε 1) στην ένσταση Β;
* Αν ναι και δεν είναι καλή, τότε η Β εξακολουθεί να ισχύει
* Τότε προσπαθούμε να βρούμε κάποια απάντηση 2
* Έπειτα προσπαθούμε να δούμε τις προϋποθέσεις κάτω από τις οποίες ισχύει η απάντηση 2, π.χ. αν ισχύει ένα άλλο επιχείρημα Χ. Τότε λέμε ότι η βασική θέση Α ισχύει, διότι η ένσταση Β στέκεται πολύ δύσκολα

**Εκδοχή 2η**

* Μπορούμε να υποθέσουμε ότι η θέση ενός φιλοσόφου μπορεί να ερμηνευθεί είτε μέσα από το Χ είτε μέσα από το Ψ
* Αρχίζουμε να αναπτύσσουμε γιατί το Χ είναι λογικό, όμως βλέπουμε ότι το Χ έχει το Ζ το οποίο απορρίπτεται από τον φιλόσοφο
* Αρα το Χ δεν είναι σωστό, πάμε στο Ψ
* Αν το Ψ είναι συνεπές με τη θέση του φιλοσόφου, τότε λέμε ότι την ερμηνεύει και παραθέτουμε τα οφέλη από την ερμηνεία μας

**Εκδοχή 3η**

* Υποθέτουμε ότι σε μια θέση Χ οι δυο ισχυρότερες ενστάσεις είναι η Α και η Β
* Εξηγούμε γιατί είναι αυτές οι ενστάσεις οι επικρατέστερες
* Συγκρίνουμε την Α με την Χ
* Συγκρίνουμε την Β με την Χ
* Που βλέπουμε η Χ να αντέχει σε σχεση με τις Α και Β;
* Εκεί βασίζουμε το επιχείρημά μας

**Εκδοχή 4η**

**Στάδια ανάγνωσης**

Στάδιο 1

* Διακρίνουμε τα μέρη του επιχειρήματος με σαφήνεια,
* με ποιο τρόπο επιχειρεί να πετύχει τους στόχους του,
* απέναντι σε ποια θεωρία αντιτίθεται
* Παρουσιάζουμε ποια είναι αυτά τα επιχειρήματα
* Ασκεί ο ίδιος κριτική σε αυτά που λέει;
* Σε ποια σημεία του κειμένου εντοπίζονται βασικά σημεία του επιχειρήματός του;

Στάδιο 2

* Εντοπίζουμε τον τρόπο με τον οποίο συνδέονται τα επιχειρήματα
* Υπάρχουν κομβικοί φιλοσοφικοί όροι;
* Πως τους νοηματοδοτεί;
* Αναδεικνύουμε τα κενά μεταξύ τους, υπάρχουν λογικά κενά;
* Επαναδιατυπώνουμε μόνοι μας και με τον τρόπο μας τις θέσεις του συγγραφέα

Στάδιο Γ

* Αντιμετωπίζει με κάποιο τρόπο κριτικές στα όσα λέει
* Υπάρχουν σημεία όπου αυτά που λέει ο συγγραφέας είναι ξεπερασμένα ή μη εφαρμόσιμα, υπάρχουν προβληματικές υποθέσεις στο σκεπτικό του;

**Αφού έχουμε διαβάσει με κάποιον από τους παραπάνω τρόπους το υλικό μας, πάμε να δούμε τη δομή που μπορεί να έχει η εργασία σας**

**Δομή εργασίας**

Εισαγωγικά στοιχεία

* Τοποθέτηση του προβλήματος της εργασίας, σε ποια περιοχή έρευνας βρίσκεται (π.χ. επιστημολογία, οντολογία, φιλοσοφία της εκπαίδευσης, του νου,)
* Γιατί είναι σημαντικό ή γιατί συνιστά «πρόβλημα»
* Διατύπωση της δομής της εργασίας: Τι θα υποστηρίξετε στην εργασία σας (επιγραμματικά) και ποια τα μέρη της

Κύριο σώμα εργασίας

* Υπάρχουν φιλοσοφικοί όροι ή όροι που χρησιμοποιεί ο συγγραφέας και χρήζουν προσδιορισμού;
* Αναπτύσσετε το σκεπτικό σας με βάση τις σημειώσεις σας από τις στρατηγικές ανάλυσης κειμένων που σας ανέπτυξα παραπάνω

Επίλογος

* Επαναδιατυπώστε την θέση που θέλετε να υποστηρίξετε,
* Που διαφέρει και που συμφωνεί με τα όσα λέει ο συγγραφέας
* Ποια θεωρείτε ότι είναι η συμβολή του και που την εντοπίζετε;